
PARLAMENTUL ROMÂNIEI

CAMERA DEPUTAŢILOR

	COMISIA PENTRU POLITICĂ                                                                     

       ECONOMICĂ, REFORMĂ

             ŞI PRIVATIZARE
	
	                     Bucureşti,  14.10.2008

                     Nr. 21/156
                     PL-x 558                                                                                                        

                                                                                               PL-X  53
	                                                                           Bucureşti, 10.05.2006

                                                                           Nr.  Pl.x – 289/2006


RAPORT 

asupra proiectului de Lege pentru aprobarea Ordonanţei de urgenţă a Guvernului nr.79/2008 
              privind măsuri economico-financiare la nivelul unor operatori economici
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.79/2008 privind măsuri economico-financiare la nivelul unor operatori economici, trimis cu adresa nr. PL-x 558 din               24 septembrie 2008, înregistrată sub nr. 21/156 din  26  septembrie 2008.
Potrivit prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 17  septembrie 2008.
Consiliul Legislativ, prin avizul nr.661 din 3 iunie 2008, a avizat favorabil proiectul de ordonanţă de urgenţă, cu observaţii şi propuneri.
Proiectul de lege supus dezbaterii are ca obiect de reglementare adoptarea de măsuri economico-financiare la nivelul unor operatori economici, în sensul stabilirii unui cadru unitar de exercitare a conducerii operatorilor economici la care statul sau o unitate administrativ-teritorială este acţionar unic sau majoritar, de calcul al unor indicatori cuprinşi în bugetele de venituri şi cheltuieli, precum şi a remuneraţiei conducătorilor în funcţie de îndeplinirea obiectivelor şi a criteriilor de performanţă cuprinse în contractele de mandat.

Aşa cum reiese din nota de fundamentare, adoptarea acestui act normativ este motivată de existenţa în paralel a două sisteme de conducere a operatorilor economici, unul aplicabil societăţilor comerciale în general, instituit prin Legea nr.31/1990 privind societăţile comerciale, republicată, cu modificările şi completările ulterioare, iar celălalt aplicabil regiilor autonome şi operatorilor economici la care statul sau o unitate administrativ-teritorială este acţionar majoritar instituit prin Ordonanţa de urgenţă a Guvernului nr.79/2001 privind întărirea disciplinei                         economico-financiare şi alte dispoziţii cu caracter financiar, aprobată cu modificări prin Legea nr. 59/2002, cu modificările şi completările ulterioare.      
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 14 octombrie 2008.

La lucrările Comisiei a participat, în calitate de invitat, din partea Ministerului Economiei şi Finanţelor, doamna  Elena Ianda – director general. 

La dezbaterea acestei iniţiative legislative, din totalul de 23 de membri ai Comisiei pentru politică economică, reformă şi privatizare au fost prezenţi toţi deputaţii.
În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr.79/2008 privind măsuri economico-financiare la nivelul unor operatori economici, cu amendamentele admise, care sunt redate în Anexa la prezentul raport.

În raport cu obiectul şi conţinutul său, iniţiativa legislativă face parte din categoria legilor ordinare.

           PREŞEDINTE

          Mihai TUDOSE                                                   

                                                                                                                SECRETAR

                                                                                                              Cornel POPA  

                                                                                                                                                     Consilieri  parlamentari:                                                                          

        














         Graziella  Segărceanu






                                                                                   




               Anca Chiser

ANEXĂ
AMENDAMENTE ADMISE:

	Nr.
crt.
	Text OUG nr.79/2008
	Text Senat


	Text propus de Comisie

(autorul amendamentului)
	Motivarea amendamentelor propuse

	1. 
	
	LEGE

pentru aprobarea Ordonanţei de urgenţă a Guvernului nr.79/ 2008 privind măsuri economico-financiare la nivelul unor operatori economici
	Nemodificat.


	

	2. 
	
	Articol unic. -  Se aprobă Ordonanţa de urgenţă a Guvernului nr. 79 din 18 iunie 2008 privind măsuri                        economico-financiare la nivelul unor operatori economici, publicată în Monitorul Oficial al României, Partea I, nr. 465 din 23 iunie 2008, cu următoarele modificări şi completări:


	Nemodificat.


	

	3. 
	Ordonanţa de urgenţă  privind măsuri economico-financiare la nivelul unor operatori economici

	
	Nemodificat.


	

	4. 
	    Art.1. - Prevederile prezentei ordonanţe de urgenţă se aplică regiilor autonome, societăţilor şi companiilor naţionale şi societăţile comerciale la care statul  sau o unitate administrativ –teritorială este acţionar unic sau majoritar, precum şi filialelor acestora, denumite în continuare   operatori economici.  


	
	Art.1. - Nemodificat.


	

	5. 
	Art.2. - (1) Directorii generali/directorii asigură conducerea operatorilor economici prevăzuţi la art.1, în baza unui contract de mandat, încheiat în condiţiile Legii nr.31/1990 privind societăţile comerciale, republicată, cu modificările şi completările ulterioare, şi ale prezentei ordonanţe de urgenţă.

           (2) Contractul de mandat este acordul de voinţă încheiat între operatorul economic, reprezentat de Consiliul de Administraţie şi directorul general/directorul operatorului economic care are ca obiect îndeplinirea unor obiective şi criterii de performanţă aprobate de acţionari.
            (3) La nivelul operatorului economic, în contractul de mandat, alături de criteriile de performanţă specifice, se prevăd în mod obligatoriu obiective cuantificate privind reducerea creanţelor şi plăţilor restante, a pierderilor, a cheltuielii la 1.000 lei venituri, precum şi creşterea productivităţii muncii, calculată potrivit prevederilor prezentei ordonanţe de urgenţă.


	1. La articolul 2, după alineatul (2) se introduce un nou alineat, alin.(21), cu următorul cuprins:

-------------
-----------------

,,(21) În cazul regiilor autonome, obiectivele şi criteriile de performanţă se aprobă de conducătorii ministerelor, ai autorităţilor publice centrale sau locale, după caz, în subordonarea, coordonarea sau autoritatea cărora se află.”

-----------------
	Nemodificat.

Art.2. (1) - Nemodificat.

(2)  Nemodificat.

(21) Nemodificat.
(3)  Nemodificat.


	

	6. 
	   Art.3. - Criteriile şi obiectivele înscrise în contractul de mandat se actualizează anual, în termen de 30 de zile de la data aprobării bugetului de venituri şi cheltuieli.


	
	Art.3. - Nemodificat.


	

	7. 
	Art.4.- (1) Remuneraţia lunara a directorului general/directorului, se diminuează proporţional cu gradul global de neîndeplinire al obiectivelor şi criteriilor de performanţă stabilite prin contractul de mandat, dar nu mai mult de 30% din nivelul acesteia.
(2)  După aprobarea situaţiilor financiare anuale conducătorului operatorului economic i se poate acorda un premiu anual de cel mult 12 remuneraţii brute lunare, proporţional cu gardul global de depăşire al obiectivelor şi criteriilor de performanţă stabilite prin contractul de mandat.


	2. La articolul 4, după alineatul (1) se introduc două noi alineate, alin.(11) şi (12), cu următorul cuprins:
---------------------
,, (11) Remuneraţia lunară a directorului general/directorului nu poate depăşi indemnizaţia lunară pentru funcţia de secretar de stat prevăzută de lege.

   (12) La acordarea remuneraţiei lunare a directorului/directorului general se au în vedere indicatorii realizaţi pe perioada cumulată, procedându-se la restituirea penalizărilor în cazul îndeplinirii, în perioada următoare, a obiectivelor şi criteriilor de performanţă.’’
---------------
	Nemodificat.

Art.4.- (1) Nemodificat.

(11) Nemodificat.

(12) Nemodificat.

(2) Nemodificat.


	

	8. 
	Art.5. -  Conducătorii ministerelor, Autorităţii pentru Valorificarea Activelor Statului, organelor administraţiei publice centrale sau ale administraţiei publice locale, după caz, precum şi ai altor instituţii publice care au în subordine, autoritate, coordonare sau portofoliu, operatori economici, au următoarele obligaţii:

a) să aprobe, sau sa supună aprobării, după caz, bugetele de venituri şi cheltuieli, potrivit prevederilor legale în vigoare;
b) să dispună măsuri pentru urmărirea lunară a execuţiei contractelor de mandat şi pentru aplicarea prevederilor art.4 alin.(1) din prezenta ordonanţa de urgenţă;
c) să aprobe acordarea premiilor anuale în limita şi condiţiile prevăzute prin contractul de mandat şi ale prevederilor art.4 alin. (2) din prezenta ordonanţa de urgenţă.
	
	Art.5. - Nemodificat.


	

	9. 
	       Art.6.- Ministerele, Autoritatea pentru Valorificarea Activelor Statului, organele administraţie publice centrale sau administraţie publice locale, după caz, prezintă spre consultare sindicatele de ramura, bugetele de venituri şi cheltuieli ale operatorilor economici prevăzuţi la art.1.


	3. Articolul 6 va avea următorul cuprins:

,, Art. 6. -  Operatorii economici prevăzuţi la art.1 prezintă spre aprobare bugetele de venituri şi cheltuieli, după consultarea prealabilă a organizaţiilor sindicale.”


	Art.6. - Nemodificat.


	

	10. 
	         Art.7. - (1) Fundamentarea fondului de salarii anual prevăzut în bugetul de venituri şi cheltuieli al operatorilor economici se va face pe baza indicelui de creştere a câştigului salarial mediu brut lunar, care nu va putea fi mai mare de 60% din indicele de creştere a productivităţii muncii calculat în unităţi valorice comparabile sau unităţi fizice, după caz.

              (2) Suplimentar faţă de creşterea prevăzută la alin.(1) se va putea acorda o creştere a câştigului salarial mediu pe baza economiilor rezultate din reducerea cheltuielilor la 1.000 lei venituri, dar nu mai mult decât inicele de creştere a productivităţii muncii.
             (3) Indicele productivităţii muncii va putea fi calculat în unităţi fizice pentru activitatea de bază, dacă aceasta reprezintă mai mult de 50% din totalul veniturilor din activitatea de bază.
 (4) Pentru operatorii economici - filiale - a căror activitate depinde de contractele cu societatea-mama în proporţie mai mare de 60% din activitate, drepturile salariale se acordă în condiţiile prevăzute la alin.(1) şi (2), dar nu mai mult decât creşterea acordată pentru societatea-mama.
          (5) În cazuri justificate, prin hotărâre a Guvernului, pot fi stabiliţi alţi indicatori specifici de fundamentare a fondului de salarii.
	     4. La articolul 7, alineatul ( 2) se abrogă.

5. La articolul 7, alineatele (3) şi (4) vor avea următorul cuprins: 

,, (3) Indicele productivităţii muncii se poate calcula în unităţi fizice pentru activitatea   de bază, dacă aceasta reprezintă mai mult de 50% din totalul veniturilor.
    (4) Pentru operatorii economici filiale, a căror activitate depinde de contractele cu societatea-mamă în proporţie mai mare de 60%, drepturile salariale se acordă în condiţiile prevăzute la alin.(1), dar nu mai mult decât creşterea acordată pentru societatea-mamă.”

          ------------------
	Art.7. -  (1) Nemodificat.

Nemodificat

1. La articolul 7, alineatele (3) şi (4) vor avea următorul cuprins: 
,, (3) Indicele productivităţii muncii se poate calcula în unităţi fizice pentru activitatea   de bază, dacă aceasta reprezintă mai mult de 50% din totalul veniturilor din exploatare.’’
   Autor: Comisia economică
    (4) Nemodificat.
    (5) Nemodificat.


	Indicele productivităţii calculat asupra veniturilor totale nu reflectă efortul operatorului economic în obţinerea veniturilor din activitatea de exploatare.

	6. 
	Art.8. - Prevederile prezentei ordonanţe de urgenţă nu se aplică societăţilor financiar-bancare şi de asigurări, precum şi societăţii comerciale ,,Fondul Proprietatea”         - S.A..


	6. Articolul 8 va avea următorul cuprins:

,,Art.8. – Prevederile art. 4 alin.(11) nu se aplică societăţilor financiar–bancare şi de asigurări, precum şi Societăţii Comerciale ,,Fondul Proprietatea”               - S. A.”


	2.  Articolul 8 va avea următorul cuprins:

,,Art.8. – Prevederile art. 4 alin. (11) nu se aplică societăţilor financiar–bancare şi de asigurări.’’
Autor: Comisia economică
	

	7. 
	           Art.9. - Contractele de performanţă încheiate în baza dispoziţiilor Ordonanţei de urgenţă a Guvernului nr.79/2001, aprobată cu modificări prin Legea nr.59/2002, cu completările ulterioare, precum şi contractele de mandat încheiate până la data intrării în vigoare a prezentei ordonanţe de urgenţă, încetează sau se modifică, după caz.


	
	Art.9. - Nemodificat.


	

	8. 
	         Art.10. - La data intrării în vigoare a prezentei ordonanţe de urgenţă se abrogă Ordonanţa de urgenţă a Guvernului nr.79/2001 privind întărirea disciplinei economico-financiare şi alte dispoziţii cu  caracter financiar, publicată în Monitorul Oficial al României, Partea I, nr. 297  din 7 iunie 2001, aprobată cu modificări prin Legea nr. 59/2002, cu  completările ulterioare, precum şi orice alte dispoziţii contrare.
	
	Art.10. - Nemodificat.

PARLAMENTUL ROMÂNIEI

CAMERA DEPUTAŢILOR

	    COMISIA PENTRU POLITICĂ          

       ECONOMICĂ, REFORMĂ

             ŞI PRIVATIZARE

    
	                                               Bucureşti,  14.10.2008
                                               Nr. 21/156
                                               PL-x 558  


	


BIROUL  PERMANENT  
AL

CAMEREI  DEPUTAŢILOR

 Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.79/2008 privind măsuri economico-financiare la nivelul unor operatori economici, trimis, spre dezbatere în fond, în procedură de urgenţă, cu adresa nr. PL-x 558 din 24 septembrie 2008, înregistrată sub nr. 21/156 din 26 septembrie 2008, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

        PREŞEDINTE
            Mihai TUDOSE

